Райнер Мария Рилке
Лунна нощ

Превод от немски: Стоян Бакърджиев, 1979

chitanka.info

Път през градина — дълбок като глътката вино.

Бавно към храстите води ме тихият път.

О, под луната, когато небето е синьо,

даже и пейките в здрача цъфтят.

Тегли те тихото. Скиташ ли с будно сърце?

Твоят прозорец към златни съзвездия гледа.

Нощ, и далечна, и бледа,

гали чрез вятъра твоето близко лице.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.